Document ID: 32005D0366

32005D0366
L 123/1
JURNALUL OFÍCIAL AL UNIUNII EUROPENE
DECIZIA COMISIEI
din 4 martie 2005
de punere în aplicare a Directivei 95/64/CE a Consiliului privind datele statistice referitoare la transportul maritim de mărfuri și pasageri și de modificare a anexelor la aceasta
[notificată cu numărul C(2005) 463]
(Text cu relevanță pentru SEE)
(2005/366/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 95/64/CE a Consiliului din 8 decembrie 1995 privind rapoartele statistice asupra transportului maritim de mărfuri și pasageri (1), în special articolul 4 alineatul (1) și articolul 12,
întrucât:
(1)
Sunt necesare variabile, definiții și structuri statistice suplimentare pentru tabelele de informații statistice pentru a stabili o distincție pentru colectarea de informații cu privire la pasagerii navelor de croazieră.
(2)
Este necesar ca clasificarea tipului de navlu să fie modificată pentru a se asigura o definiție clară a sferei de aplicare a statisticilor.
(3)
Nomenclatura zonelor costiere maritime și nomenclatura naționalității înmatriculării navelor ar trebui adaptate evoluțiilor tehnice.
(4)
În conformitate cu articolul 12 prima liniuță din Directiva 95/64/CE, Comisia poate adapta conținutul anexelor la directiva menționată. Prin urmare, Directiva 95/64/CE ar trebui modificată în consecință.
(5)
În conformitate cu articolul 4 din Directiva 95/64/CE, Comisia poate întocmi și actualiza lista porturilor codificate și clasificate pe țări și pe zone de țărm maritim.
(6)
Decizia 98/385/CE a Comisiei din 13 mai 1998 privind normele de aplicare a Directivei 95/64/CE a Consiliului privind datele statistice referitoare la transportul maritim de mărfuri și pasageri (2) prevede o listă a porturilor.
(7)
Este necesar ca lista porturilor să fie actualizată. Prin urmare, Decizia 98/385/CE ar trebui modificată în consecință.
(8)
Decizia 2000/363/CE a Comisiei din 28 aprilie 2000 privind normele de aplicare a Directivei 95/64/CE a Consiliului privind datele statistice referitoare la transportul maritim de mărfuri și pasageri (3) a modificat anexele II, IV, V și VIII la Directiva 95/64/CE și lista porturilor întocmită în anexa II la Decizia 98/385/CE. Prin urmare, aceasta poate fi abrogată.
(9)
Măsurile prevăzute de prezenta decizie sunt conforme cu avizul Comitetului pentru programul statistic instituit prin Decizia 89/382/CEE, Euratom a Consiliului din 19 iunie 1989 de constituire a Comitetului pentru programele statistice ale Comunităților Europene (4),
ADOPTĂ PREZENTA DECIZIE:
Articolul 1
Anexele I, II, IV, V, VI și VIII la Directiva 95/64/CE se înlocuiesc cu anexele I, II, III, IV, V și VI la prezenta decizie.
Articolul 2
Lista porturilor întocmită în anexa II la Decizia 98/385/CE se înlocuiește cu lista actualizată a porturilor codificate și clasificate pe țări și pe zone de țărm maritim, indicată în anexa VII la prezenta decizie.
Articolul 3
Decizia 2000/363/CE se abrogă.
Orice trimitere la decizia abrogată se interpretează ca trimiteri la prezenta decizie.
Articolul 4
Prezenta decizie se adresează statelor membre.
Prezenta decizie se aplică din anul de referință 2004, reglementând datele aferente anului 2004.
Adoptată la Bruxelles, 4 martie 2005.

Labels: 8
19